Iepirkumu komisijas atbilde uz ieinteresēto piegādātāju jautājumiem
Atklāts konkurss
“Meža inventarizācijas veikšana un meža inventarizācijas lietu izgatavošana Dabas aizsardzības pārvaldes apsaimniekošanā esošajām mežaudzēm”
ID Nr. DAP 2025/3-AK

Komisija vērš uzmanību, ka tuvākajā laikā Iepirkuma nolikumā tiks veikti grozījumi un pagarināts piedāvājumu iesniegšanas termiņš.



Jautājums nr1. no ieinteresētā piegādātāja.
Kur var redzēt paredzēto inventarizējamo īpašumu apjomu (platību)? Jums ir norādīta maksimālā iepirkuma summa pa daļām, taču neatrodu plānoto apjomu.
Komisijas atbilde:
Pasūtītājs iepriekš nenosaka konkrētu inventarizējamo meža zemju kopējo platību katrā iepirkuma daļā. Iepirkuma rezultātā tiks noslēgta vispārīgā vienošanās uz 48 mēnešiem, un meža inventarizācijas pakalpojumi tās darbības laikā tiks pasūtīti atbilstoši faktiskajai nepieciešamībai, nepārsniedzot katrai iepirkuma daļai noteikto maksimālo līgumcenu. Konkrētā inventarizējamā zemes vienība un attiecīgi veicamā darba apjoms tiks norādīts katrā Pasūtītāja izsniegtajā darba uzdevumā. Kopā ar darba uzdevumu Izpildītājam tiks izsniegti Pasūtītāja rīcībā esošie dokumenti un informācija, kas nepieciešama darba uzdevuma izpildei.
Jautājums nr2. no ieinteresētā piegādātāja.
Finanšu piedāvājumā cena jānorāda divās pozīcijās - īpašumiem līdz 9 ha un virs 9 ha. Vai nav kļūda un nebija paredzēts, ka īpašumiem līdz 9 ha ir jānorāda gabalcena, nevis cena par 1 ha? 
Komisijas atbilde:
Finanšu piedāvājuma formā norādītā prasība ir pareiza. Pretendentam abās pozīcijās jānorāda cena par 1 (vienu) ha EUR bez PVN. Atsevišķas cenu pozīcijas ir paredzētas, lai Pretendents varētu noteikt atšķirīgu viena hektāra cenu atkarībā no inventarizējamās zemes vienības meža zemes kopējās platības – atsevišķi zemes vienībām ar meža zemes platību līdz 9,0 ha un atsevišķi zemes vienībām ar meža zemes platību 9,0 ha un vairāk. Tādējādi zemes vienībām ar meža zemes platību līdz 9,0 ha nav jānorāda gabalcena par zemes vienību, bet gan cena par 1 (vienu) ha.
Jautājums nr3. no ieinteresētā piegādātāja.
 Vai plānotais apakšuzņēmējam nododamais darbu apjoms tiešām ir jāuzrāda EUR, nevis %?
Komisijas atbilde:
Jā, plānotais apakšuzņēmējam nododamais darbu apjoms pieteikumā ir jānorāda EUR. Šāda prasība noteikta iepirkuma dokumentācijā, ņemot vērā Publisko iepirkumu likuma 63. panta otrajā daļā noteikto pienākumu norādīt apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10 000,00 EUR, kā arī katram šādam apakšuzņēmējam izpildei nododamo iepirkuma līguma daļu. Līdz ar to pieteikuma formā apakšuzņēmējam nododamais plānotais darbu apjoms norādāms naudas izteiksmē EUR, nevis procentos.
Jautājums nr4. no ieinteresētā piegādātāja.
Lūdzu skaidrojumu, kā ir domāts 4.1;4.2;4.3;4.4. pielikumu aizpildīšana.
Meža zemes  platība zemes vienībā (ha) * Meža platība pēc Valsts zemes dienesta datiem 
Meža zemes platība sevī ietver meža, tam pieguļošā purva, meža ieskauto lauču, pārplūstošu klajumu, bebraiņu , dabisko brauktuvju, meliorācijas kadastrā nereģistrēto grāvju platību. Skaidrojumā ir norādīts, ka ņem vērā tikai meža platību pēc Valsts zemes dienesta datiem.
Komisijas atbilde:
4.1., 4.2., 4.3. un 4.4. pielikumā ar meža zemes platību ir domāta visa inventarizētā meža zemes platība, nevis tikai Valsts zemes dienesta datos kā mežs norādītā platība. Tādējādi, nosakot konkrētās zemes vienības meža zemes platību un piemērojamo Finanšu piedāvājumā norādīto cenu, tiek ņemta vērā visa inventarizētā meža zemes platība atbilstoši meža inventarizācijas prasībām.
Jautājums nr.5. no ieinteresētā piegādātāja.
Kā tiek plānots aprēķināt pārējo meža zemes platību?
Komisijas atbilde:
Pārējās meža zemes platība tiks noteikta atbilstoši jaunās meža inventarizācijas rezultātiem, ņemot vērā faktiski inventarizēto meža zemes platību.
Jautājums nr.6. no ieinteresētā piegādātāja.
Vai samaksa ir domāta tikai par inventarizējamo meža platību, kas pašlaik reģistrēta Valsts zemes dienesta datos, neņemot vērā pašreizējo situāciju dabā?
Komisijas atbilde:
Nē, samaksa nav paredzēta tikai par Valsts zemes dienesta datos pašlaik reģistrēto meža platību. Samaksa tiks aprēķināta, ņemot vērā faktisko situāciju dabā un jaunās meža inventarizācijas rezultātā noteikto meža zemes platību pēc meža inventarizācijas datu reģistrēšanas Meža valsts reģistrā.
